hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu it hu hu ceb hu cs it hu de hu it en hu hu hu hu pt hu ja pl hu hu de hu hbs_lat sv en sv en pl it nb en hu en hu en hu en da en fr it hu en hu it hu en nb en hu hu hu hu hu hu hu hu hu hu hu hu hu hu hu hu hu hu hu en hu en hu en fi hu hu hu hu hu hu en hu en hu en hu hu hu hu hu hu hu hu hu hu hu hu hu hu hu hu hu
A közönséges gyömbér (Zingiber officinale) a gyömbérfélék (Zingiberaceae) családjába tartozó növényfaj, fűszer- és gyógynövény. Nevezik egyszerűen gyömbérnek, illetve fűszergyömbérnek.[2] Nagyon hasonlít hozzá a sziámi gyömbérnek is nevezett galangál.
A Wikifajok tartalmaz Közönséges gyömbér témájú rendszertani információt.
A Wikimédia Commons tartalmaz Közönséges gyömbér témájú médiaállományokat és Közönséges gyömbér témájú kategóriát.
Energia 19 kcal   80 kJ
- Étkezési rostok  2 g
Tiamin (B1-vitamin)  0,025 mg
Riboflavin (B2-vitamin)  0,034 mg
Niacin (B3-vitamin)  0,75 mg
Pantoténsav (B5-vitamin)  0,203 mg
Folsav (B9-vitamin)  11 ug
A százalékos értékek az amerikai felnőttek számára javasolt napi mennyiségre (RDA) vonatkoznak.
Forrás: USDA tápanyag adatbázis
Kínában már Kr. e. több évszázaddal használták, Marco Polo is említi könyvében. A középkorban jelentős szerepet játszott a fűszerkereskedelemben. A 16. század óta Amerikában is ismert. Ma Dél-Ázsiában, Dél-Amerikában és Nyugat-Afrikában termesztik.[3]
A növény gyökértörzse (Zingiberis rhizoma) szolgáltatja a sajátságosan illatos, csípős, kesernyés ízű fűszert. Aromáját illóolaja, ízét pedig gingeroltartalma okozza. Cukrot, gyantát, gyantasavat, keményítőt is tartalmaz. Kitűnő gyomorerősítő, étvágyjavító, emésztést elősegítő hatása miatt kedvelik. Főbb fajtái a hámozatlan, fekete „barbadosi” és a hámozott, fehér „bengáliai” gyömbér. Vágva, őrölve, egyes országokban kandírozva (cukrozva) is árusítják. Gyökérgumóját nyersen is felhasználják; ilyenkor előbb meg kell hámozni.[3]
Kevés gondoskodással virágcserépben is nevelhető. Levesek (hús-, bab-, burgonya-, gyümölcs- stb.), levesgombócok, burgonya-, és babfőzelékek, szószok, húsételek, vadhúsok, mártások, sütemények (mézeskalács, keksz stb.), forralt bor, likőrök, pálinkák, keleti ételek, valamint uborka, tök, és gyümölcsök eltevésénél is használt kitűnő ízesítő.
Ételeinket csak a főzés utolsó fázisában ízesítjük vele, így kiemeli, teltebbé teszi az ízeket. Intenzív aromája miatt adagolásával takarékosan kell bánni, mert túladagolva kellemetlen, kesernyés ízt ad az ételnek. Angliában, Amerikában a híres „Ingver” sört készítik belőle, de a magyar recept szerint készített „gyömbérsör” is igen frissítő, ízletes ital.[3]
A gyömbér gyökerének hagyományosan gyógyhatást tulajdonítanak, az ezzel kapcsolatos tudományos bizonyítékokat az Európai Gyógyszer Ügynökség (angolul: European Medicines Agency, EMA) monográfiája foglalja össze.[4] Bizonyítottan csökkenti a hányingert és segíthet az utazási betegség megelőzésében. Ezek mellett tradicionálisan használják egyéb emésztőrendszeri panaszok enyhítésére is, pl. hasi görcsök vagy puffadás ellen. Egyes egyénekben túlérzékenységi reakció léphet fel vele szemben, nekik, illetve gyermekek számára sem ajánlott.[4] A gyógynövényüzletekben, patikákban kapszulákban szerezhető be; ezeket az utazás előtt 1-2 órával kell bevenni.[5] A gyömbér csökkenti a koleszterinszintet,[6] illetve antioxidáns tulajdonságokkal is bír,[7] igaz, utóbbiakat még csak sejttenyészeteken sikerült bizonyítani.[8] Segít kordában tartani a vércukorszintet, növeli az inzulin hatékonyságát.[9][10]
Ismeretterjesztők szerint szíverősítő, hatékony a rákbetegségeknél, különösen a petefészek- és vastagbélrák ellen, de a tüdő-, mell-, bőr-, prosztata- és hasnyálmirigyrák kóros sejtjeit is pusztítja.[11]
↑ Zingiber officinale information from NPGS/GRIN. www.ars-grin.gov. (Hozzáférés: 2008. március 3.)
↑ Priszter Szaniszló: Növényneveink: A magyar és a tudományos növénynevek szótára. Budapest: Mezőgazda. 104., 545. o. ISBN 963 9121 22 3 1998. [1999]
↑ a b c Blogger:Böbe: Gyömbér (Zingiber officinale): erősíti a testet és a lelket, fokozza az intelligenciát és határozottabbá tesz. AntalVali.com, 2010. június 18. (Hozzáférés: 2011. január 8.)
↑ a b Community herbal monograph on Zingiber officinale Roscoe, rhizoma (angol nyelven). European Medicines Agency. (Hozzáférés: 2015. február 15.)
↑ Gyömbér gyógynövény. Gyógynövénytár. HáziPatika.com. (Hozzáférés: 2011. január 9.)
↑ Archivált másolat. [2017. február 21-i dátummal az eredetiből archiválva]. (Hozzáférés: 2017. február 20.)
↑ Archivált másolat. [2017. március 7-i dátummal az eredetiből archiválva]. (Hozzáférés: 2017. március 6.)
↑ A gyömbér 10 gyógyhatása. szimpatika.hu, 2014. szeptember 13. (Hozzáférés: 2017. december 18.)
Felpörgeti az emésztést, elveszi az étvágyat: a gyömbértea
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Közönséges_gyömbér&oldid=25011150”
Utoljára szerkesztve 2022. június 12., 17:03-kor
A lap utolsó módosítása: 2022. június 12., 17:03
A lap szövege CC BY-SA 3.0 alatt érhető el, ha nincs külön jelölve.